Document ID: 32005D0485

ID-DEĊIŻJONI TAL-KUMMISSJONI
tat-22 ta' Ġunju 2005
li temenda d-Deċiżjonijiet 2001/881/KE u 2002/459/KE fir-rigward tal-lista tal-postijiet għall-ispezzjoni fuq il-fruntiera.
(notifikata taħt id-dokument C(2005) 1835)
(Test b'rilevanza għaż-ŻEE)
(2005/485/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar kontrolli veterinarji u żotekniċi applikabbli fil-kummerċ intra-Komunitarju f'ċerti annimali ħajjin u prodotti bil-għan li jinkiseb is-suq intern, u partikolarment l-Artikolu 20(3) tagħha (1),
Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 li tistipula l-prinċipji li jirregolaw l-organizzazzjoni ta' kontrolli veterinarji fuq annimali li jidħlu fil-Komunità minn pajjiżi terzi, u li temenda d-Direttivi 89/662/KEE, 90/425/KEE, u 90/675/KEE (2), u b'mod partikolari l-Artikolu 6(4) tagħha,
Wara li kkunsidrat id-Direttiva tal-Kunsill 97/78/KE tat-18 ta' Diċembru 1997 li tistipula l-prinċipji li jiggvernaw l-organizzazzjoni ta' kontrolli veterinarji fuq prodotti li jidħlu fil-Komunità minn pajjiżi terzi (3), u b'mod partikolari l-Artikolu 6(2) tagħha,
Billi:
(1)
Id-Deċiżjoni tal-Kummissjoni 2001/881/KE tas-7 ta' Diċembru 2001 li tistabbilixxi lista ta' postijiet għall-ispezzjoni fuq il-fruntiera previsti għal kontrolli veterinarji fuq annimali u prodotti ta' l-annimali minn pajjiżi terzi u li taġġorna r-regoli ddettaljati dwar il-kontrolli li jridu jitwettqu mill-esperti tal-Kummissjoni (4) għandha tiġi aġġornata sabiex jitqiesu partikolarment l-iżviluppi f'ċerti Stati Membri fir-rigward ta' dawk il-postijiet u ta' l-ispezzjonijiet imwettqa skond dik id-Deċiżjoni.
(2)
Il-lista ta' postijiet għall-ispezzjoni fuq il-fruntiera stabbilita fid-Deċiżjoni 2001/881/KE (il-lista) tinkludi n-numru ta' l-unità Traces għal kull post għall-ispezzjoni fuq il-fruntiera. Traces hija sistema kompjuterizzata introdotta mid-Deċiżjoni tal-Kummissjoni 2004/292/KE tat-30 ta' Marzu 2004 dwar l-introduzzjoni tas-sistema Traces u li temenda d-Deċiżjoni 92/486/KEE (5). Traces tibdel is-sistema ta' qabel, ANIMO, ibbażata fuq in-netwerk introdott mid-Deċiżjoni tal-Kummissjoni 91/398/KEE tad-19 ta' Lulju 1991 dwar netwerk kompjuterizzat li jgħaqqad l-awtoritajiet veterinarji (ANIMO) (6), għall-intraċċar tal-movimenti ta' annimali u ċerti prodotti fil-kummerċ intra-Komunitarju u l-importazzjonijiet.
(3)
Wara spezzjoni sodisfaċenti skond id-Deċiżjoni 2001/881/KE, postijiet addizzjonali ta' spezzjoni fuq il-fruntiera f'Sine fil-Portugall, Bratislava fis-Slovakkja, Valletta f'Malta, u Manston fir-Renju Unit għandhom jiżdiedu mal-lista.
(4)
Wara komunikazzjonijiet mill-Iżvezja u r-Renju Unit, postijiet ta' spezzjoni fuq il-fruntiera fi Norrköping u Varberg fl-Iżvezja, u f'Portsmouth fir-Renju Unit, għandhom jitneħħew mil-lista.
(5)
Barra minn hekk, il-lista għandha tiġi aġġornata sabiex jitqiesu l-bidliet dan l-aħħar fir-rigward ta' għadd ta' postijiet għall-ispezzjoni fuq il-fruntiera approvati diġà skond id-Deċiżjoni 2001/881/KE, li jikkonċernaw kategoriji ta' annimali jew prodotti li jistgħu jiġu kkontrollati f'dawn il-postijiet u li jikkonċernaw l-organizzazzjoni ta' ċentri ta' l-ispezzjoni f'dawn il-postijiet.
(6)
Il-lista ta' unitajiet fid-Deċiżjoni tal-Kummissjoni 2002/459/KE ta' l-4 ta' Ġunju 2002 li telenka l-unitajiet fin-netwerk tal-kompjuter ANIMO u li tirrevoka d-Deċiżjoni 2000/287/KE (7) tinkludi n-numru ta' l-unità Traces għal kull post ta' l-ispezzjoni fuq il-fruntiera fil-Komunità. Fl-interess tal-konsistenza tal-leġiżlazzjoni Komunitarja, dik il-lista għandha tkun aġġornata sabiex jitqiesu l-bidliet rilevanti kollha u sabiex tinżamm lista identika għal dik stabbilita fid-Deċiżjoni 2001/881/KE. Id-Deċiżjoni 2002/459/KE għandha għalhekk tiġi emendata kif jixraq.
(7)
Il-miżuri previsti f'din id-Deċiżjoni huma skond il-fehma tal-Kumitat Permanenti għall-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2001/881/KE jinbidel bl-Anness għal din id-Deċiżjoni.
Artikolu 2
L-Anness għad-Deċiżjoni 2002/459/KE hu emendat skond l-Anness II għal din id-Deċiżjoni.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, 22 ta' Ġunju 2005.

Labels: 17
5
3
6
12
18
15